Diari Oficial de la Generalitat Valenciana


Sumari del DOGV 8832, del 11-06-2020 (2020/4258)

RESOLUCIÓ de 8 de juny de 2020, del president de l'Institut Valencià de Competitivitat Empresarial (IVACE), per la qual s'amplia el termini de presentació de sol·licituds (segon tram) a la convocatòria aprovada per la Resolució de 7 de febrer de 2020, del president de l'IVACE, en el marc del programa d'assessorament a empreses en matèria d'internacionalització «Xec tutories internacionalització», a càrrec del pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8832

Data del DOGV
:   11-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4258


Data del document
:   08-06-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de juny de 2020, del president de l'Institut Valencià de Competitivitat Empresarial (IVACE), per la qual s'amplia el termini de presentació de sol·licituds (segon tram) a la convocatòria aprovada per la Resolució de 7 de febrer de 2020, del president de l'IVACE, en el marc del programa d'assessorament a empreses en matèria d'internacionalització «Xec tutories internacionalització», a càrrec del pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional. [2020/4258]  
  
  
Per mitjà de la Resolució de 7 de febrer de 2020, del president de l'Institut Valencià de Competitivitat Empresarial (IVACE), es van convocar subvencions en el marc del programa d'assessorament a empreses en matèria d'internacionalització «Xec tutories internacionalització», a càrrec del pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional, (DOGV núm. 8748, de 25/02/2020). En aquesta convocatòria s'estableix un termini per a presentar les sol·licituds (segon tram) que abasta des del 14 de març fins al 29 de maig de 2020.  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, va establir en la disposició addicional tercera, «Suspensió de terminis administratius»: «1. Se suspenen termes i s'interrompen els terminis per a la tramitació dels procediments de les entitats del sector públic. El còmput dels terminis es reprendrà en el moment en què perda vigència el present reial decret o, si escau, les pròrrogues d'aquest.»   
  
El Reial decret 537/2020, de 22 de maig, pel qual es prorroga l'estat d'alarma declarat pel Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, ha derogat l'esmentada disposició addicional tercera, amb efectes des de l'1 de juny de 2020, i ha establit expressament que des d'aquesta data, el còmput dels terminis que hagueren sigut suspesos es reprendrà, o es reiniciarà, si així s'haguera previst en una norma amb rang de llei aprovada durant la vigència de l'estat d'alarma i les seues pròrrogues.   
Mentre el resultat de la represa del còmput de la data límit per a acreditar la realització de l'actuació puga ser insuficient, per a donar les màximes facilitats per a l'execució i justificació dels projectes i d'aquesta manera contribuir a l'eficàcia de la convocatòria, es proposa ampliar el termini inicialment previst i se suggereix una data que es considera prou àmplia per a la realització de l'actuació subvencionada i per a la justificació de manera adequada.  
Per tot això, i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
Ampliar el termini del segon tram per a sol·licitar les ajudes contemplades en la Resolució de 7 de febrer de 2020, del president de l'Institut Valencià de Competitivitat Empresarial (IVACE), per la qual es convoquen subvencions en el marc del programa d'assessorament a empreses en matèria d'internacionalització «Xec tutories internacionalització» (segon tram), fins a les 23.59.59 hores del dia 4 de setembre de 2020.  
El tercer tram per a presentar sol·licituds comprendrà en conseqüència del 5 de setembre de 2020 al 30 de setembre de 2020.  
Contra aquesta resolució no podrà interposar-se cap recurs de conformitat amb el que es disposa en l'article 32.3 de Llei 39/2015, d'1 d'octubre, del procediment administratiu comú de les administracions públiques.  
  
València, 8 de juny de 2020.- El president de l'IVACE: Rafael Climent González.